Folketinget bryder Grundloven. Det mener Kristendemokraterne efter at folketinget torsdag vedtog at homoseksuelle må vies i kirken. Kristendemokraterne planlægger derfor en retssag mod staten. - Tom fægtning, siger biskop Henning Toft Bro, Aalborg Stift og fortsætter: - Det tror jeg ikke, at de får noget ud af, da folkekirken skal følge lovgivningen, så for mig at se er det ikke grundlovsstridigt, siger biskoppen. Han er glad for at afstemningen er slut så man kan komme videre. Forslaget blev efter en lang debat i folketingssalen vedtaget med 85 stemmer for og 24 imod.

Referat:
Kristendemokraterne overvejer en retssag mod staten, efter at folktinget har vedtaget, at homoseksuelle kan vies i kirken.